கேள்வி: கோட்டாறு மறைமாவட்டம் - வரலாறு பற்றி விளக்கவும்.
பதில்: கொல்லம் மறைமாவட்டத்தின் தமிழ் வழங்கும் தென்பகுதி தனியாக பிரிக்கப்பட்டு வராப்புழை மறைமாநிலத்தின்கீழ் இணை மறைமாவட்டமாகக் கோட்டாறு மறைமாவட்டம் உருவாக்கப்பட்டது. தோவாளை, அகத்தீசுவரம்,(அழகப்பபுரம் தவிர), கல்குளம், விளவங்கோடு, (தூத்தூர் முதலிய 3 கடற்கரை கிராமங்கள் தவிர) ஆகிய நான்கு தாலுகாக்களையும் உள்ளடக்கிய கன்னியாகுமரி மாவட்டம் முழுவதும் கோட்டாறு மறைமாவட்டத்தின் நிலப்பகுதியாக இருந்தது. இப்பகுதி 1956 நவம்பர் முதல் நாள் தமிழகத்தோடு இணைந்ததைத் தொடர்ந்து கோட்டாறு மறைமாவட்டம் 1963-ஆம் ஆண்டு அக்டோபர் 11-ஆம் நாளிலிருந்து மதுரை மறைமாநிலத்தின் ஓர் இணை மறைமாவட்டமாக மாறிற்று.